เงินบาทเปิดตลาด 30.12/16
ธนาคารกรุงเทพ รายงาน เงินบาทเปิดตลาด 30.12/16 คาดวันนี้แบงก์ชาติตั้งรับเงินไหลเข้ามาก
18 เม.ย. 2554

ธนาคารกรุงเทพ รายงาน เงินบาทเปิดตลาด 30.12/16 คาดวันนี้แบงก์ชาติตั้งรับเงินไหลเข้ามาก
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.12/16 บาท/ดอลลาร์ ใกล้เคียงกับเย็นวันศุกร์ที่ปิดตลาดที่ระดับ 30.10 บาท/ดอลลาร์
วันนี้น่าจะมีเงินทุนไหลเข้ามาค่อนข้างมาก เนื่องจากที่ผ่านมาเป็นช่วงหยุดยาวในเทศกาลสงกรานต์ขณะที่ต่างประเทศยังเปิดทำการปกติ จึงทำให้วันนี้น่าจะมีเงินโอนที่ค้างอยู่จากการซื้อขายหุ้นไหลเข้ามามาก ดังนั้น จึงเป็นไปได้ที่ธนาคารแห่งประเทศไทย(ธปท.) จะเข้ามาแทรกแซงค่าเงิน
"วันนี้นี้แบงก์ชาติน่าจะเข้ามา interveen เพราะ Flow จะไหลเข้าเยอะมาก คือช่วงสงกรานต์บ้านเรา ต่างประเทศไม่ได้หยุดจึงมี Flow จากเงินโอนเข้ามามาก แบงก์ชาติคงมาช่วยรับไว้ไม่ให้ Flow เร็วผิดปกติเกินไป คงเข้ามาแค่วันนี้ หลังจากนั้นคงปล่อยปกติ" นักบริหารเงิน กล่าว 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.11/16 เยน/ดอลลาร์ ส่วนเงินยูโรอยู่ที่ระดับ 1.4384/4386 ดอลลาร์/ยูโร
นักบริหารเงิน คาดว่า วันนี้เงินบาทคงไม่เคลื่อนไหวมากนัก เนื่องจากยังไม่มีปัจจัยใหม่ที่จะมีผลต่อตลาด มองกรอบไว้ที่ 30.05-30.20 บาท/ดอลลาร์